**-สำเนา-**

**ประกาศสหกรณ์ออมทรัพย์มหาวิทยาลัยเชียงใหม่ จำกัด**

**เรื่อง หลักเกณฑ์ วิธีการ และเงื่อนไข การขอรับเงินสวัสดิการการครองสถานภาพโสด**

**พ.ศ. 2557**

**------------------------**

 อาศัยอำนาจตามความในข้อ 5 แห่งระเบียบสหกรณ์ออมทรัพย์มหาวิทยาลัยเชียงใหม่ จำกัด ว่าด้วยทุนสวัสดิการสมาชิก พ.ศ. 2552 และที่ประชุมคณะกรรมการดำเนินการ ในคราวประชุมครั้งที่ 13/2557 เมื่อวันที่ 28 สิงหาคม 2557 ได้มีมติเห็นชอบให้มอบเงินสวัสดิการแก่สมาชิกสหกรณ์ในโอกาสที่สมาชิกอยู่ในสถานภาพโสดตลอดอายุราชการ โดยมีหลักเกณฑ์ ดังนี้

 1. หลักเกณฑ์นี้เรียกว่า “หลักเกณฑ์ วิธีการ และเงื่อนไข การขอรับเงินสวัสดิการการครองสถานภาพโสด พ.ศ. 2557”

 2. ให้ใช้หลักเกณฑ์นี้ตั้งแต่วันที่ 1 กันยายน 2557 เป็นต้นไป

 3. ให้ยกเลิกประกาศสหกรณ์ออมทรัพย์มหาวิทยาลัยเชียงใหม่ เรื่อง หลักเกณฑ์ วิธีการ และเงื่อนไข การขอรับเงินสวัสดิการการครองสถานภาพโสด พ.ศ. 2550 ฉบับลงวันที่ 29 ธันวาคม 2549 และให้ใช้ประกาศฉบับนี้แทน

 4. สหกรณ์จะจ่ายเงินสวัสดิการการครองสถานภาพโสดให้แก่สมาชิกที่อยู่ในสถานภาพโสดตลอดอายุการรับราชการ ที่มีอายุตั้งแต่ 60 ปีบริบูรณ์ โดยจ่ายเงินตามอายุการเป็นสมาชิก สหกรณ์ ปีละ 100.- บาท เศษของปีหากเกิน 6 เดือนให้นับเป็น 1 ปี สมาชิกที่มีความประสงค์จะขอรับเงินสวัสดิการการครองสถานภาพโสดให้ยื่นคำร้องตามแบบที่สหกรณ์กำหนด พร้อมแนบสำเนาบัตรประจำตัวประชาชน/สำเนาบัตรข้าราชการ และคำรับรองการครองสถานภาพโสดจากผู้บังคับบัญชา ภายใน 1 ปี วันนับจากวันที่อายุครบ 60 ปีบริบูรณ์ หากพ้นกำหนดดังกล่าวถือว่าสมาชิกสละสิทธิ์ไม่ขอรับเงิน สวัสดิการนี้

 5. สหกรณ์จะจ่ายเงินโดยโอนเงินเข้าบัญชีเงินฝากออมทรัพย์ของสมาชิกที่มีอยู่ในสหกรณ์

#  จึงประกาศมาเพื่อทราบโดยทั่วกัน

#  ประกาศ ณ วันที่ 1 กันยายน พ.ศ. 2557

  (ลงนาม) ทะนง ฉัตรอุทัย

(รองศาสตราจารย์ ทันตแพทย์ ทะนง ฉัตรอุทัย)

ประธานกรรมการดำเนินการ

สหกรณ์ออมทรัพย์มหาวิทยาลัยเชียงใหม่ จำกัด